procesaur/Wiki.mk huggingface dataset:
Стоун Госард

Стоун Госард (роден на во Сиетл) — американски музичар и гитарист, член на американскиот рок-бенд Pearl Jam.
Заедно со Џеф Амент, Мајк Мекреди и Еди Ведер, тој е еден од основачите на Pearl Jam. Госард исто така е познат по својата работа пред Pearl Jam со 1980-тите години во гранџ групите Green River и Mother Love Bone, а има придонес за музичката индустрија како продуцент и сопственик на издавачка куќа и студио за снимање. Госард бил исто така член на групите Temple of the Dog и Brad. Во 2001 година, Госард го издал својот прв соло албум, Бејлиф. Неговиот втор соло албум Moonlander следел во 2013 година.
Стоун Госард бил примен во Салата на славата на рокенролот на 7 април 2017 година.
Мет Камерон

Метју „Мет“ Дејвид Камерон (роден на во Сан Диего) — американски музичар и тапанар, член на американскиот рок-бенд Pearl Jam.
Својата кариера ја започнал членувајќи во Bam Bam и Skin Yard, но за првпат се здобил со слава како тапанар за Soundgarden, во која се приклучил во 1986 година, и останал до 1997 година. Во 1998 година, Камерон бил поканет да учествува во турнејата на Pearl Jam. Тој наскоро станал постојан член и оттогаш останал во бендот. Во 2010 година, Soundgarden се обединил за турнеја и објавил нов албум, ''King Animal'', на 13 ноември 2012 година.
Покрај тоа, Камерон бил член и на Temple of the Dog (заедно со соработниците на Soundgarden и Pearl Jam).
Мет Камерон бил примен во Салата на славата на рокенролот на 7 април 2017 година.
Кефермаркт

Кефермаркт (|Kefermarkt) — општина во округот Фрајштат, Долна Австрија. Во месната црква е сместен познат резбан олтар од доцниот среден век.
1 Населени места
Општината ги опфаќа следниве 12 населени места (во загради е дадено населението во 2011 г.):
Ендрју Вуд

Ендрју Патрик Вуд (роден на во Колумбос — починал на во Сиетл) — американски музичар, пејач и текстописец. Вуд е најпознат како главен вокалист за рок групите Malfunkshun и Mother Love Bone.
Вуд го основал Malfunkshun во 1980 година со својот брат Кевин и Реган Хагар. Иако бендот имал само две песни, „''With Yo 'Heart''“ и „''Stars-n-You''“, албумот ''Deep six compilation'', го претставува почетокот на гранџ движењето во Сиетл. За време на своето членување во Malfunkshun, Вуд започнал да се потпира на дрогата, влегувајќи и рехабилитација во 1985 година.
До 1988 година, Malfunkshun била распуштена, а Вуд започнал да соработува со членовите на Green River, Стоун Госард и Џеф Амент. Тие наскоро започнале да пишуваат оригинален материјал и ја формирале групата Mother Love Bone истата година, зимајќи ги гитаристот Брус Ферведер (исто така поранешен член на Green River) и тапанарот Грег Гилмор. Следната година бендот потпишал договор со ''PolyGram'', издавајќи шест песни. Кон крајот на годината, бендот го снимил својот деби албум ''Apple'', кој требало да биде пуштен во продажба во 1990 година.
Поради неговата борба со зависноста од дрога, Вуд заминал на рехабилитација во 1989 година, надевајќи се дека ќе биде чист за пуштањето на деби албум на Mother Love Bone. На 16 март 1990 година, Вуд бил пронајден во коматна состојба од неговата девојка, Ксана Ла Фуенте, која имала преголема доза на хероин. Вуд бил однесен во болница и ставен на одржување. Состојбата на Вуд започнала да покажува знаци на подобрување, но тој одеднаш починал три дена подоцна.
Хлорохин

Хлорохинот е лек кој се користи во превенција и третман на маларија во подрачја за кои е познато дека маларијата е чувствителна на неговите ефекти. Одредени видови на маларија, резистентни соеви, и компплицирани случаи обично се третираат со други или дополнителни лекови. Исто така се употребува во третманот на екстраинтестинална амебијаза, ревматоиден артритис, и лупус еритематозус. Се зема преку уста.
Ледено доба (филм од 2002)

Ледено доба (англиски: ''Ice Age'') — американски анимиран филм од 2002 година, во режија на Крис Веџ и Карлос Салдана, според сценариото на Мајкл Ј. Вилсон и Мајкл Берг. Гласовите ги позајмуваат: Реј Романо, Џон Легуизамо, Денис Лири, Џек Блек, Горан Вишњиќ, итн.
1 Содржина
За време на Леденото доба, влакнестиот мамут Мени (гласот на Романо) го среќава здодевниот мрзливец Сид (гласот на Легуизамо). Истовремено, група сабјести тигри напаѓаат човечка населба и мајката го фрла бебето во реката. Мени и Сид го наоѓаат бебето и, по наговор на Сид, одлучуваат да го земат со себе. Водачот на сабјестите тигри го испраќа тигарот Диего (гласот на Лири) да се спријатели со Мени и Сид за да ги донесе во заседа, со цел да го земат бебето. Така, Диего им се придружува на Мени и Сид, лажејќи ги дека ќе им покаже полесне пат за да ја преминат планината. Кога стигнуваат во еден планински теснец, сабјестите тигри ги напаѓаат, но тогаш Диего застанува на страната на Мени и на Сид. Потоа, тие им го враќаат бебето на луѓето.
Крис Корнел

Крис Корнел (роден како ''Кристофер Џон Бојл'', роден на во — починал на во ) — американски музичар, пејач и текстописец. Корнел е најпознат како главен вокалист за рок групите Soundgarden и Audioslave. Освен тоа, во текот на својата музичка кариера имал голем број на самостојни песни и саундтраци, а бил и основач на групата Temple of the Dog, бенд посветен на неговиот починат пријател Ендрју Вуд.
Корнел се смета за еден од главните архитекти на гранџ движењето во 1990-тите, и е добро познат по своите текстови и неговата моќна вокална техника. Тој објавил четири соло студиски албуми, Euphoria Morning (1999), Carry On (2007), Scream (2009), Higher Truth (2015), и албумот во живо Songbook (2011). Корнел ја добил номинацијата за наградата „Златен глобус“ за неговата песна „The Keeper“, која се појавила во филмот Machine Gun Preacher од 2011 година. Неговото последно соло издание било добротворниот сингл „''The Promise''“. Тој бил прогласен за најголемиот рок пејач од читателите на Guitar World,, и бил на 4 место на списокот на „''Најдобри 100 хевиметал вокалисти''“ и 12-ти најдобри вокалист според МТВ. Пред да започне да се занимава со музика, Корнел бил готвач. Во 1984 година го основал бендот Soundgarden во кој на почетокот бил на тапани за по доаѓањето на Мет Камерон да се префрли на вокал кој комотно се чувствувал во четири октави. Во 2001 била формирана групата Audioslave, заедно со Том Морело од Рејџ и Тим Комерфорд и Бред Вилк.
Корнел има продадено 14,8 милиони албуми, 8,8 милиони дигитални песни и 300 милиони аудио касети само во САД,, како и преку 30 милиони записи низ целиот свет. Тој бил номиниран за 14 Греми награди и истите ги освоил на двапати.
Корнел страдал од депресија и проблеми со дрогата порано во својот живот. Тој бил пронајден мртов во својата хотелска соба во Детроит рано наутро на 18 мај 2017 година, откако настапил на концертот на Soundgarden претходно. Неговата смрт била прогласена за самоубиство.
Пристрасност при избор

Пристрасност при изборот е пристрасноста која се воведува преку изборот на поединци, групи или податоци за анализа на таков начин што не се постигнува правилна рандомизација, со што се обезбедува дека добиениот примерок не е претставителен на населението наменето за анализа. Тоа понекогаш се нарекува и ефект на избоор. Фразата „пристрасност при избор“ најчесто се однесува на извиличувањето на статистичката анализа, што произлегува од методот на собирање на примероци. Ако не се земат предвид изборната пристрасност, тогаш некои заклучоци од студијата можеби не се точни.
Нефротски синдром

Нефротскиот синдром е неспецифично бубрежно нарушување кое се одликува со три знаци: обилна протеинурија, хипоалбуминемија, и едем. Во суштина, губитокот на белковини преку бубрезите (протеинурија) доведува до намалено ниво на албуминот во крвта (хипоалбуминемија), што пак предизвикува водата да биде извлекувана во меките ткива (едем).
1 Компликации
Нефротскиот симптом може да биде поврзан со појава на: хиперкоагулабилност, осетливост кон инфекции, постепен губиток на мускулната маса како резултат на хипопротеинемија, артеросклеротични промени и др.
Референдум за независност на Каталонија (2017)

Референдум за независност на Каталонија од 2017 година — референдум за независност одржан на 1 октомври 2017 година во шпанската автономна заедница Каталонија, усвоен од Парламентот на Каталонија како Закон за референдумот за самоопределување на Каталонија и свикан од Генералитатот на Каталонија.
Референдумот бил прогласен за неуставен на 7 септември 2017 година и бил суспендиран од Уставниот суд на Шпанија по барање на шпанската влада, која посочила дека го крши шпанскиот устав. На почетокот на септември, Врховниот суд на правдата на Каталонија ѝ наредил на полицијата да се обиде да го спречи референдумот, вклучувајќи притворање на одговорните за неговата подготовка. Поради наводни нерегуларности при процесот на гласање, како и употребата на сила од страна на Националниот полициски корпус и Граѓанската гарда, меѓународните набљудувачи поканети од Генералитатот изјавиле дека референдумот не ги исполнува минималните меѓународни стандарди за избори.
Референдумското прашање, на кое гласачите можеле да одговорат „да“ или „не“, гласело: „Дали сакате Каталонија да стане независна држава во форма на република?“. За опцијата „да“ гласале 2.044.034 (92,01%), а за опцијата „не“ гласале 177.547 (7,99%), со излезност од 43,03%.
Унија (теорија на множества)

Унија (со ознака ∪) на одредена група множества – множество од сите елементи во групата. Таа е една од фундаменталните операции со која множествата можат да се комбинираат и меѓусебно поврзуваат.
1 Унија на две множества
Унија на две множества ''А'' и ''В'' е множеството елементи кои се елементи на множествата ''А'', ''В'' или во ''А'' и ''В'' “. Изразено со симболи,
:<math>A \cup B = \{ x: x \in A \text{ or } x \in B\}</math>.
На пример, ако ''А'' = {1, 3, 5, 7} и ''B'' = {1, 2, 4, 6} тогаш ''A'' ∪ ''B'' = {1, 2, 3, 4, 5, 6, 7}. Посложен пример (кој вклучува две бесконечни множества) е:
:''A'' = {''x'' е непарен цел број поголем од 1}
:''B'' = {''x'' е парен цел број поголем од 1}
:<math>A \cup B = \{2,3,4,5,6, \dots\}</math>
Множествата не можат да имаат дупли елементи, следствено унијата на множествата {1, 2, 3} и {2, 3, 4} е {1, 2, 3, 4}. Повеќекратното присуство на идентични елементи нема ефект на кардиналноста на множеството или неговата содржина.
2 Алгебарски својства
Бинарната унија е асоцијативна операција; така,
:<math>A \cup (B \cup C) = (A \cup B) \cup C.</math>
Операциите може да се извршуваат по кој било редослед и заградите може да се испуштат без промени на резултатот (горниот израз еквивалентно може да се изрази како ''A'' ∪ ''B'' ∪ ''C'').
Слично, унијата е комутативна, па множествата може да бидат напишани по кој било редослед.
Празното множество е неутрален елемент за операцијата унија. Така, ''A'' ∪ ∅ = ''A'', за кое било множество ''A''. Ова следи од аналогните факти за логичката дисјункција.
3 Поврзано
*Пресек (теорија на множества)
*Теорија на множествата
Ледено доба: Патеката на сударот

„Ледено доба: Патеката на сударот“ (англиски: ''Ice Age: Collision Course'') — американски анимиран филм од 2016 година, во режија на Мајк Турмаер и Гален Т. Чу, според сценариото на Мајкл Ј. Вилсон, Мајкл Берг и Јони Бренер, а автор на приказната е Обри Соломон. Гласовите ги позајмуваат: Реј Романо, Кеке Палмер, Џон Легуизамо, Денис Лири, Адам Дивајн, Нил де Грас Тајсон, Џенифер Лопес, Квин Латифа, Џеси Џеј итн.
1 Содржина
Мени (гласот на Романо) е загрижен, бидејќи неговата ќерка Пичиз (гласот на Палмер) сака да го напушти семејството и да живее одделно, заедно со свршеникот Џулиен (гласот на Дивајн). Поради тоа, тој не го поднесува Џулиен и постојано му предизвикува незгоди. Како последица на неговата загриженост, Мени потполно заборава на годишнината од неговиот брак со Ели (гласот на Квин Латифа). На денот на прославата, на Земјата почнува да паѓа метеорски дожд што уништува сè наоколу и животните очајно бараат засолниште. Истовремено, бегајќи од три диносауруси, ласицата Бак (гласот на де Грас Тајсон) случајно пронаоѓа монолит на којшто е претскажано уништувањето на Земјата од сударот со голем астероид. Додека Мени, Диего (гласот на Лири), Сид (гласот на Легуизамо) и другите животни се очајни, Бак има необичен план како да ја спасат планетата: да соберат голем куп метеорски парчиња и да го лансираат во вселената за да го одбијат астероидот од неговата патека. Така, животните со заеднички сили успеваат да го остварат планот, а во критичниот миг токму Џулиен му помага на Мени да ја спасат Земјата.
Кадиш за нероденото дете

„Кадиш за нероденото дете“ (унгарски: ''Kaddis a meg nem született gyermekért'') - кус роман на унгарскиот писател Имре Кертес од 1990 година.
1 Содржина
За време на престојот во еден хотел, каде се одржува средба на интелектуалци, еден писател и преведувач (авторот раскажува во прво лице еднина) оди на прошетка во околната шума и го среќава филозофот д-р Облат. Тогаш, филозофот започнува разговор во кој се интересира за приватниот живот на писателот и го прашува дали има дете. Писателот одговара бесно „Не!“, на истиот начин на којшто одговорил своевремено, кога неговата тогашна сопруга му ја соопштила желбата да имаат деца. По враќањето во хотелската соба, писателот се присетува на својот живот: Детството го поминал во интернат, каде бил воспитуван според строгите норми својствени за тогашниот педагошки систем, а по разводот на неговите родители живеел со татко му кого никогаш не успеал да го засака потполно. За време на една приватна забава, кога била зачната темата на концентрационите логори, тој влегол во остра расправа со присутните интелектуалци, раскажувајќи случка од својот престој во Аушвиц. Тогаш, тој ја запознал девојката која подоцна му станала сопруга. Исто како него, и таа била Еврејка, а нејзините родители ја преживеале трагичната судбина на затворениците во нацистичките логори. За време на нивниот брак, таа го убедувала сопругот да биде активен и амбициозен, но тој го избрал повлечениот живот, без желба за успех. По трауматичното искуство во Аушвиц и соочувањето со антисемитизмот во повоената Унгарија, како и одбивањето да му се потчини на тоталитарниот комунистички режим, писателот ја пронашол смислата на животот во пишувањето. По првичната брачна среќа, меѓу него и сопругата постепено почнале да доаѓаат до израз разликите во гледиштата, кои кулминирале во мигот кога таа посакала да имаат деца. Тогаш, тој категорички ја одбил таа идеја, зашто не сакал да создаде дете во светот кој сè уште го толерирал постоењето на Аушвиц. Продлабочувањето на разликите неизбежно довеле до развод и еден ден сопругата му соопштила дека повеќе не може да го издржи животот со него, дека одбива да живее под печатот на еврејството и дека одржува врска со друг маж. Потоа, писателот продолжил повремено да се гледа со поранешната сопруга, која во меѓувреме се омажила. Еден ден, на средбата со него, таа ги довела двете свои деца и во тој миг писателот ја сфатил бесмисленоста на својот живот, поминат во самоизолација и отуѓеност од светот.
2 Осврт кон делото
Во говорот одржан на 10 декември 2002 година, по повод доделувањето на Нобеловата награда за литература, Торгни Линдгрен изјавил дека романот „Кадиш за нероденото дете“ претставува тажен и истовремено ироничен реквием за детето кому не му е дозволено да се роди, зашто неговото доаѓање на овој свет би било груб и злосторнички чин. Притоа, тој истакнал дека творештвото на Кертес треба да се чита во неговата целост, па така, во „Кадиш за нероденото дете“ може да се забележат префинети, но јасно видливи, нишки коишто го поврзуваат со двата други романи на Кертес, „Бесудбинство“ и „Пораз“.
Vs. (албум)

„Vs.“ — вториот студиски албум на американскиот рок бенд Pearl Jam, објавен на 19 октомври 1993 година преку Епик Рекордс. По завршувањето на првиот деби албум Ten и неколкуте одржани концерти, членовите на групата започнале со подготовка на нов албум кон почетокот на 1993 година. Како резултат на албумот, Vs. се одликува со поагресивен звук во споредба со претходното издание на бендот. Албумот претставува и првата соработка на бендот со продуцентот Брендан О'Бриен и нивниот прв албум со тапанарот Дејв Абруцезе.
Pearl Jam одлучил да ги намали своите комерцијални напори за Vs., вклучувајќи го и одбивањето да прави музички спотови за било кој од сингловите на албумот. По ова, Vs. го поставил рекордот за повеќето копии на албум продаден во својата прва недела, успех кој се задржал за пет години. Албумот бил на првото место на Билборд 200 за пет седмици, најдолго траење на било кој албум на Pearl Jam.
1 Звук и текст
Албумот има многу полабав звук во споредба со деби албумот на групата Ten. За албумот, гитаристот Амент изјавил: „Кога го направивме нашиот втор албум посакував и нашиот прв албум да звучи на ист начин. Мислев дека тоа е повеќе директен и помоќен“. Покрај потешките песни, албумот има две акустични балади: ''Daughter'' и ''Elderly Woman Behind the Cunter in a Small Town''. Неколку од песните вклучуваат елементи на фанк, како песните „''Animal“'', „''Blood''„ и „''Rats''“. Мајк Мекреди изјавил дека не дека бендот „''седна и одлучи да биде фанк, туку дека сето тоа доаѓа од групата преку разгледување различни насоки и комбинирање на нашите влијанија''“. Пол Еванс од Ролинг Стоун изјавил дека песните: ''„''Daughter'' и ''Blood'' се песни на еден вид ритуална страст, пренесвуајќи се во нешто навистина диво''“.
Песните на албумот се соочуваат со лични, како и со социјални и политички проблеми. Еди Ведер изјавил дека: „''пишуваш она кое ти доаѓа ... се обидуваш да го одразиш расположението преку песните''“. Теми на албумот се злоупотребата на деца (''Daughter''), употреба на оружјето („''Glorified G''“), полицискиот расизам („''WMA''“) и медиумите („''Blood''“). Песните ''Daughter'', ''Dissident'' и ''Elderly Woman Behind the Counter in a Small Town'' се песни во три раскази. „''Daughter''“ ја раскажува приказната за дете кое е злоупотребено од нејзините родители затоа што не ја разбираат нејзината способност за учење, „''Dissident''“ ја раскажува приказната за една жена што зема политички бегалец и „''Elderly Woman Behind the Counter in a Small Town''“ ја раскажува приказната за една стара дама која е заглавена во еден мал град целиот нејзин живот.
Средносибирска Висорамнина

Средносибирска Висорамнина (|Среднесибирское плоскогорье, |Орто Сибиир хаптал хайалаах сирэ) — висорамнина која зафаќа една третина од Сибир, помеѓу реките Енисеј и Лена, на површина од 3,5 милиони квадратни километри. Се одликува со реско одделени површини на различна надморска височина. Највисоката точка е на венецот Путорана, кој се издига на висина од 1.701 м и, во најголем дел, продолжува на север од висорамнината. Јужно од неа се протегаат Источните Сајански и Бајкалските Планини. На исток, теренот се спушта во низински предели, каде живеат Јакутите.
Климата е континентална, со кратки топли лета и долги сурови зими. Речиси сета територија на висорамнината е прекриена со четинарски шуми, од кои најзастапен е аришот. Најголема река е Долна Тунгуска. Од особено значење е регионот Сибирски Трапови, кој изобилува со минералните ресурси како јаглен, железна руда, злато, платина, дијаманти и земен гас.
1 Поврзано
* Сајански Планини
* Бајкалски Планини
* Економија на Русија
Пресек (теорија на множества)

Пресек (означен со ∩) на две множества ''А'' и ''В'' – множество кое ги содржи сите елементи на множеството ''А'' кои му припаѓаат и на множеството ''В'' (или еквивалентно, сите елементи на множеството ''В'' кои истовремено му припаѓаат на множеството ''А'' и ниеден друг елемент.
1 Формална дефиниција
Пресекот на две множества ''A'' и ''B'' е множеството:
<math> A \cap B = \{ x: x \in A \,\land\, x \in B\} </math>
т.е. ''x'' ∈''A''∩''B'' ако и само ако
#''x'' ∈ ''A'' и
#''x'' ∈ ''B''.
На пример:
* Пресекот на множеството {1, 2, 3} со множеството {2, 3, 4} е множеството {2, 3}.
* Бројот 9 не е пресек на множествата на прости броеви {2, 3, 5, 7, 11, ...} и множеството на непарни броеви {1, 3, 5, 7, 9, 11, ...}.
Пресекот на неколку множества може да се пресметува наеднаш. На пример, пресекот на множествата ''A'', ‘‘B'', ''C'' и ''D'', е ''A ∩ B ∩ C ∩ D = A ∩ (B ∩ (C ∩ D)) ''. Пресекот на множества е асоцијативна операција, па важи идентитетот ''A ∩ (B ∩ C) = (A ∩ B) ∩ C''.
Во универзумот ''U'' може да се дефинира комплемент ''A<sup>c</sup>'' на множеството ''А'' како множество на сите елементи на ''U'' кои не се во ''А''. Сега пресекот на множествата ''А'' и ''В'' може да се запише како комплемент на унијата на нивните комплементи, што следи од Де Моргановите закони:
''A ∩ B = (A<sup>c</sup> ∪ B<sup>c</sup>)<sup>c</sup>''.
2 Поврзано
*Унија (теорија на множествата)
*Подмножество
*Теорија на множества
Верхојански Планини

Верхојански Планини (|Верхоянский хребет; |Үөһээ Дьааҥы сис хайата) — планински венец во источен Сибир кој се протега во должина од 1.000 км низ Јакутија. Образува голем лак од реките Лена и Алдан на запад до реката Јана на исток. Во јужниот дел достигнува висина од 2.480 м. На планините има наоѓалишта на јаглен, сребро, олово и цинк. Сместени се веднаш западно од границата меѓу Евроазиската и Северноамериканската Плоча.
На ова подрачје се забележани најниските температури за населени места во светот и има длабоки снегови највеќето месеци во годината. За време на последниот леднички максимум, венецот имал пространи ледници, па оттука лете планините го имаат тој карактеристичен алпски изглед. Меѓу биомите на Верхојанските Планини се издвојува планинската тундра, каде се застапени разновидни мовови и лишаи.
Планините настанеле со набирање и претставуваат антиклинала.
1 Поврзано
* Верхојанск
Тешка индустрија

Тешка индустрија — стопанска дејност која подразбира индустриско производство на големи и тешки добра. Тука спаѓа изработката на тешка машинерија, големи машински строеви и огромни зданија од значајни размери, што се одликува со многубројни и сложени процеси. Поради овие чинители, тешката индустрија подразбира поголема капитална интензивност отколку лесната индустрија и поголема цикличност во поглед на вложувањето и вработувањето.
Уште од почетокот на Индустриската револуција, главни тешки индустрии биле превозот и градежништвото, заедно со придружното снабдување со производствени залихи. Од средината на XIX до почетокот на XX век, типични примери за ваквата индустрија биле челичарството, производството на артилерија, локомотиви, машинството и потешките видови на рударство. Од крајот на XIX до средината на XX век се развиле хемиската и електричната индустрија, каде тешката и лесната индустрија играле подеднаква улога; такви примери се автомобилската индустрија и авиоиндустријата. Современата бродоградба (која користи челик место дрво) се смета за тешка индустрија. Ваквите дејности исто така подразбираат големи системи со примена во изградбата на облакодери и големи брани во периодот по Втората светска војна, како и изградбата на големи ракети и џиновски ветерни турбини во текот на XXI век.
1 Како економска стратегија
Многу источноазиски земји зависат од тешката индустрија како клучен дел на севкупното стопанство. Овие претпријатија можат да бидат и добавувачи за потребите на државата, особено за војската.
Во XX век комунистичките држави го планирале стопанството со голем нагласок на развојот на тешката индустрија за сметка на лесните индустриски гранки, до степен на големи опортунитетни трошоци на границата на производните можности, со цел да не заостанат воено зад западните сили. На пример, масовната индустријализација на Советскиот Сојуз во 1930-те тежнеела кон производство на камиони, тенкови, артилерија, авиони и воени бродови сè со цел државата да стане велесила.
2 Во урбанистичкото зонирање
Тешката индустрија често има посебно место во месните уредби за зонирање. Планирање им овозможува на ваквите фабрики да бидат однапред сместени онаму каде што ќе имаат најмало штетно влијание врз околината, а складност со инфраструктурата и трудовите потреби. На пример, при изградбата на депонии често се зема предвид големото расходување на патиштата кои водат до неа поради постојаното сообраќање на тешки товарни возила до неа.
3 Поврзано
* Лесна индустрија
4 Наводи
* Morris Teubal, "Heavy and Light Industry in Economic Development" ''The American Economic Review'', Vol. 63, No. 4. (Sep. 1973), pp. 588–596.
* "Some Definitions in the Vocabulary of Geography", IV, British Association Glossary Committee, ''The Geographical Journal'', Vol. 118, No. 3. (Sep. 1952), pp. 345–346.
Големите исчекувања

''Големите исчекувања'' (англиски: ''Great Expectations'') — тринаесетти роман на Чарлс Дикенс. Централна тема на романот е личниот развој на сиракот именуван Пип. Ова е втор роман на Дикенс, после Дејвид Коперфилд, кој целосно е напишан во прво лице. Првично, романот бил издаден во вид на серијал во неделникот „Низ текот на целата година“ („''All the Year Round''“) од 1 декември 1860 до август 1861. Во октомври 1861 година Чапман и Хал го издал романот во три тома.
Приказната се одвива во Кент и Лондон во раните години на 19 век и во него се опишани некои од најзначајните сцени на Дикенс. „Големите исчекувања“ е преполн со екстремни сцени - сиромаштија, затвори на бродови, ланци и борви до смрт— и има разновиден сет на ликови кои станале дел од популарната култура низ светот, а особено англо-говорниот свет. Делата на Дикенс се испреплетени од љубов и одбивања, богатство и сиромаштија, борбата меѓу лошото и доброто и слично. Овој роман е популарен меѓу читателите и критичарите, а истиот е преведен на скоро сите светски јазици.
1 Ликови
;Пип и неговото семејство
* Филип Пирип-Пип
* Џои Гаргери, зет на Пип
* Џорџијана Марија, г-ца Џои, сестра на Пип
* Г. Пумблчук, чичко на Џои Гаргери
;Госпоѓа Хевишем и семејството
* Г-ѓа Хевишем, богата стара мома која го зема Пип со неа и нејзината посвоена ќерка Естела.
* Естела, посвоена ќерка на г-ѓа Хевишем,
* Метју Покет, братучед на г-ѓа Хевишем,
* Херберт Покет, син на Метју
* Братучед Рејмонд, роднина на г-ѓа Хевишем,
* Џорџијана, роднина на г-ѓа Хевишем,
* Сара Покет, сестра на Метју
;Детството на Пип
* Осуденикот, осуденик кој бега од затвор,
* Господин и госпоѓа Хабл, соседи на Пип
* Биди, втора братучетка на Вопсл,
;Господин Џегерс и неговите блиски
* Господин Џегерс, познат лондонски правник
* Џон Вемик, службеник кај Џегерс
* Моли, слуга на Џегерс
;Антагонисти
* Компејсон, осуденик и бегалец
* Артур Хевишем, млад полубрат на г-ца Хевишем
* Долџ Орлик, работник кај Џои Гаргери
* Бентли Драмл, неинтелегентен млад маж од богата фамилија
СПАЛ

СПАЛ 2013 (|Società Polisportiva Ars et Labor – Сочиета Полиспортива Арс ет Лабор) или подобро познат само како СПАЛ е италијански фудбалски клуб од Ферара, Емилија-Ромања. Клубот се натпреварува во Серија А, највисокото ниво на италијанскиот фудбал.
СПАЛ е основан во 1907 година. Моментално ја игра својата 22-ра сезона во најсилната лига на Италија, а најдобриот пласман им е 5-тото место во сезоната 1959-1960. Во сезоната 2016-2017 клубот го освоил првото место во Серија Б, со што избориле директна промоција во Серија А за првпат од сезоната 1967-1968.
Својте домашни натпревари СПАЛ ги игра на Стадионот Паоло Маца кој има капацитет од 13,020 седечки места, а името го добил по некогашниот претседател на клубот Паоло Маца (во периодот 1946-1977).
1 Играчи
1.1 Моментален состав
.
2 Титули
* Куп на Италија
: Вицешампион (1): 1961–1962
* Серија Б
: Победник (2): 1950–1951, 2016–2017
: Промоција (1): 1964–1965
* Серија Ц
: Победник (3): 1937–1938, 1972–1973, 1977–1978
: Вицешампион (4): 1941–1942, 1942–1943 , 1969–1970 , 1970–1971
* Серија Ц1
: Победник (1): 1991–1992
* Лега Про
: Победник (1): 2015–2016
* Серија Ц2
: Победник (1): 1997–1998
: Промоција (1): 1990–1991
* Куп на Италија Лега Про
: Победник (1): 1998–1999
: Вицешампион (1): 1988–1989
* Суперкуп на Италија Лега Про
: Победник (1): 2016
Тивкиот човек (филм од 1952)

Мирниот човек (англиски: ''The quiet man'') - американски филм (романтична комедија) од 1952 година во режија на Џон Форд, по сценариото на Френк С. Нуџент, а според краткиот расказ '' Green Rushes'' на новинарот Морис Волш од 1933 година. Главните улоги ги играат: Џон Вејн, Морин О'Хара, Бери Фицџералд, Виктор Меклаглен, Милдред Нетвик, Френсис Форд, Ејлин Кроу, Артур Шилдс, Џејмс О'Хара, Шон Меклори итн. Музиката за филмот е дело на добитникот на „Оскар“, Виктор Јанг. Филмот, кој е втор од трите филма на Форд за продуцентската куќа ''Republic Pictures'', бил сниман на оригинални локации во Ирска. Во 1953 година, филмот ја освоил наградата „Оскар“ за најдобра режија и за најдобра фотографија (на Винтон Ц. Хох), а бил номиниран и во категориите: најдобар филм, најдобро сценарио, споредна машка улога, сценографија и звук. Покрај тоа, филмот бил награден на фестивалот во Венеција, а бил номиниран и за „Златен глобус“ во две категории.
1 Содржина
Дејството на филмот се случува во Инисфри (''Innisfree''), мало провинциско место во Ирска, во 1920-тите. Свештеникот Питер Лонерган (го игра Бонд) се сеќава на еден пролетен ден кога од возот слегол Шон Торнтон (го игра Вејн). Неговото пристигнување го привлекло вниманието на жителите на Инисфри, но речиси никој не знаел дека тој е син на нивните мештани кои своевремено емигрирале. Принуден самиот да заработува за живот, Шон почнал да се занимава со бокс, а од тие времиња тој има трауматични сеќавања. По доаѓањето во Инисфри, Шон се вљубува во црвенокосата девојка Мери Кејт Денахер (ја игра О'Хара), но не знае дека таа му е сестра на богатиот фармер Скваер Вил Денахер, наречен „Црвениот“ (го игра Меклаглен), со кого наскоро ќе мора да се судри. Навистина, штом Шон ќе одлучи од богатата вдовица Тилејн (ја игра Нетвик) да ја откупи својата стара семејна куќа, тоа го вознемирува Скваер, кој го посакува неговиот имот. Така започнува серија неволји и сплетки чии сведоци се и симпатичниот локален пијаница Флин (го игра Фицџералд) и отмената госпоѓа Елизабет Плејфер (ја игра Кроу)...
Михај Еминеску

Михај Еминеску (романски: ''Mihai Eminescu''), роден Михаил Еминович (''Mihail Eminovici''; 15 јануари 1850 – 15 јуни 1889) — романски поет, писател и новинар, често именуван како најпознат и највлијателен романски поет. Еминеску бил активен член на книжевното друштво Жунимеа и работел како уредник за списанието Тимпул, официјален гласник на Конзервативната партија на Романија. Неговите први објавени песни биле на возраст од 16 години.
1 Дела
Според голем број романски историчари, меѓу кои и Никола Јорга, Еминеску е најголем романски поет.
1.1 Поезија
Поезијата на Еминеску е со различна тематика, од природа до љубов, од омраза до социјална критика. Поезијата на Еминеску е преведена на над 60 јазика. Неговите дела имале силно влијание врз романската култура. Неговите најпознати поеми се:* „Доина“, 1884
* „Езер“ (''Lacul'', 1876)
* „Ноќна молитва“ (''Luceafărul'', 1883)
* „Сини цвеќиња“ (''Floare albastră'', 1884)
* „Желба“ (''Dorința'', 1884)
* „Квечерина над Брдото“ (''Sara pe deal'', 1885)
*„О, остани“ (''O, rămai'', 1884)
* „Епигони“ (''Epigonii'', 1884)
*„Писма“ (''Scrisori'')
*„И ако...“ (''Și dacă'',1883)
* „Ода во антички такт“ (''Odă în metru antic'', 1883)
* „Имам уште една желба“ (''Mai am un singur dor'',1883)
* „На ѕвезда“ (''La Steaua'' ,1886)
1.2 Проза
* „Пуст гениј“ (''Geniu pustiu'')
* „Проколнат Дионис“ (''Sărmanul Dionis)
* „Цезара“ (''Cezara'')
2 Наводи
2.1 Литература
*George Călinescu, ''La vie d'Eminescu'', Bucarest: Univers, 1989, 439 p.
* Marin Bucur (ed.), ''Caietele Mihai Eminescu'', București, Editura Eminescu, 1972
* Murărașu, Dumitru (1983), ''Mihai Eminescu. Viața și Opera'', Bucharest: Eminescu.
* Petrescu, Ioana Em. (1972), ''Eminescu. Modele cosmologice și viziune poetică'', Bucharest: Minerva.
* Dumitrescu-Buşulenga, Zoe (1986), ''Eminescu şi romantismul german'', Bucharest: Eminescu.
* Bhose, Amita (1978), ''Eminescu şi India'', Iaşi: Junimea.
* Iţu, Mircia (1995), ''Indianismul lui Eminescu'', Braşov: Orientul latin.
* Vianu, Tudor (1930), ''Poezia lui Eminescu'', Bucharest: Cartea Românească.
* Negoițescu, Ion (1970), ''Poezia lui Eminescu'', Iaşi: Junimea.
* Simion, Eugen (1964), ''Proza lui Eminescu'', Bucharest: Editura pentru literatură.
Vitalogy

„Vitalogy“ — третиот студиски албум на американскиот рок бенд Pearl Jam, објавен на 22 ноември 1994 година преку Епик Рекордс. Pearl Jam ги напишала и ги снимила песните од Vitalogy за време на турнејата на својот претходен албум Vs. (1993). Музиката на албумот била поразновидна од претходните изданија, и се состои од агресивни рок песни, балади и други елементи што го направиле како прв експериментален албум на бендот.
Албумот првпат бил пуштен на грамафонска плоча, по кое следело пуштање на компакт диск и касета на 6 декември 1994 година. LP продал 34.000 примероци во првата недела од објавувањето. По издавањето на ЦД-то, Vitalogy станал втор најбрз албум во продажба во историјата, само зад претходното издание на бендот Vs., продавајќи 877.000 копии во својата прва недела. Албумот е сертифициран пет пати на платина од RIAA во САД. Ова е последниот албум на Pearl Jam на кој настапувал тапанарот Дејв Абруцезе.
1 Список на песни
Бонус песни
Катехол-O-метил трансфераза

Катехол-''O''-метилтрансфераза (COMT; ) е еден од неколкуте ензими кои ги деградираат катехоламините (како допамин, адреналин, и норадреналин), катехолестрогените, и разни други супстанции кои имаат катехолна структура. Кај луѓето, белковината катехол-''O''-метилтрансфераза е енкодирана од COMT генот. Постојат две изоформи на COMT: растворлива кратка форма (S-COMT) и мембрански-врзана долга форма (MB-COMT). COMT првпат бил откриен од страна на биохемичарот Џулијус Акселрод во 1957.
1 Функција
Специфични реакции катализирани од страна на COMT вклучуваат:
* Допамин → 3-Метокситирамин
* DOPAC → HVA (хомованилинска киселина)
* Норепинефрин → Норметанефрин
* Епинефрин → Метанефрин
* Дихидроксифенилетилен гликол (DOPEG) → Метоксихидроксифенилгликол (MOPEG)
* 3,4-Дихидроксиманделинска киселина (DOMA) → Ванилилманделинска киселина (VMA)
Баталјон за специјални операции

Баталјонот за специјални операции (Португалски: Batalhão de Operções Especiais - BOPE) е единица на Воената полиција на Парана, Бразил. Тоа е SWAT единица во државата Парана, која е обучена за вршење на операции со висок ризик кои не спаѓаат во способностите на редовните службеници.
1 Историја
Првично, специјалните операции на Воената полиција на државата Парана беа за контра-герилска војна, но со крајот на Студената војна се претвори во специјални операции за спроведување на законот.
2 Задачи
Должностите на членовите на тимот на БОПЕ вклучуваат: спроведување на спасување на заложници и операции против тероризмот; Служат со висок ризик апсење и потерници за пребарување; покорувајќи ги барикадираните осомничени; и ангажирање на силно вооружени криминалци. Тимовите БОПЕ често се опремени со специјализирани огнено оружје, вклучувајќи и автоматско оружје, автоматски пушки, пушки за инфилтрација, средства за контрола на немири, солзавци и снајперски пушки. Тие имаат специјализирана опрема, вклучувајќи тешки оклопи, балистички штитови, алатки за влез и напредна оптика за ноќно гледање.
Фамилија Болејн

Фамилија Болејн (англиски: ''Boleyn family'') — позната аристократска англиска фамилија која чиј врв на моќта го забележала за време на Тјудрската династија, кога Ана Болејн станала втора сопруга на Хенри VIII, а нивната ќерка Елизабета I станала кралица на Англија.
1 Членови
* Џефри Болејн, градоначалник на Лондон
* Томас Болејн, татко на Ана, Џорџ и Марија, дворјанин и амбасадор
* Маргарет Батлер, мајка на Томас
* Елизабета Хауард
* Елизабета Болејн
* Џејмс Болејн
* Ана Болејн, втора сопруга на Хенри VIII
* Џорџ Болејн, брат на Ана
* Џејн Болејн, погубена заедно со кралицата Катерина Хауард
* Мери Болејн, сестра на Ана и љубавница на Хенри VIII
* Катарина Кери, ќерка на Мери, главна дворска дама на Елизабета I
* Џорџ Болејн (декан),
* Елизабета I, кралица на Англија, ќерка на Ана и Хенри
Спецназ

Спецназ (|спецназ|p=spʲɪt͜s'nas), е кратенка за ''Войска специального назначения'', е термин за специјалните единици во Русија и во другите биши Советски држави.
Историски гледано, терминот се однесува на специјалните воени единици контролирани од страна на воената разузнавачка служба ГРУ (Спезназ ГРУ). Исто така, опишува единици со посебна намена, или единици за специјални задачи (како што се Министерството за Внатрешни Работи ОДОН и Министерството за единиците кои спасуваат во итни ситуации) во пост-Советските земји.
Зашто Спецназ е руски термин, најчесто го асоцираат со специјалната руска единица, но други пост-Советски држави најчесто го користат терминот и за своите единици бидејќи ги наследиле цвоите специјални единици од сега непостоечките Советски безбедносни единици. Петтата Спецназ бригада на Белорусија или Алфа Групата за Безбеднони Услуги на Украина се примери за Спецназ единици коишто не се руски.
Црква „Св. Никола“ - Битово

Свети Никола — главна селска црква во поречкото село Битово.
Црквата е сместена на самото сретсело и преовладува во самото село со својата бела боја.
1 Галерија
2 Поврзано
* Битово
* Дебарско-кичевска епархија
* Бродско архијерејско намесништво
* Манастиречка парохија
Периналдо

Периналдо (|Perinaldo, |Preinòud) — општина во покраината Империја на регионот Лигурија, северозападна Италија. Сместен е 120 км југозападно од Џенова и околу 30 км западно од градот Империја. Според пописот од 2015 г. населението брои 850 жители.
1 Население низ времето
2 Знаменитости
* парохиска црква „Св. Никола Барски“ (изг. 1489)
* црква Св. Антониј Опат (изг. 1590-1600)
* светилиште „Средба“ (XVII век)
* астрономска опсерваторија
3 Познати личности
* Џовани Доменико Касини (1625 - 1712) — истакнат астроном и математичар
* Џовани Доменико Маралди (1709 - 1788) — астроном
4 Збратимени градови
* Буеј Ариба, Куба
* Турв, Франција
Црква „Св. Петка“ - Брест

Света Петка — гробјанска црква во поречкото село Брест.
Црквата е сместена пред влезот во селото, каде се сместени и самите селски гробишта.
1 Галерија
2 Поврзано
* Брест
* Дебарско-кичевска епархија
* Бродско архијерејско намесништво
* Манастиречка парохија
Спомен-костурница (Горни Манастирец)

Спомен-костурница во Горни Манастирец — спомен-костурница во поречкотото село Горни Манастирец. Објектот е сместен на патот кон Поречкиот манастир.
Спомен-костурницата е подигната во чест на закланите жители од околните села, масакр извршен од страна на бугарската војска на Бадник, 6 јануари 1912 година.
1 Историја
По повлекувањето на Србите, за време на Првата светска војна, Бугарија ја окупирала Вардарска Македонија во која почнале да организираат казнена експедиција под водство на потполковникот Констатин Панов. Се воделе т.н. црни списоци на видни луѓе, сите свештеници, учители, претседатели на општините, началници на комитети, војводи и четници. Биле уапсени 205 лица од овој список. Едни биле однесени во Околиското началство, други во Прилеп, а половината завршиле на Дервишка Нива.
Во списите на манастирот „Света Богородица“ крај Манастирец се чува списокот на убиените. Сите жртви се од Поречието, најмногу - 22 се од с. Здуње, 11 од Лупште, 9 од Томино Село, по 8 од Долни Манастирец и Зркле. Поречани подоцна им подигнале костурница во близина на манастирот.
2 Поврзано
* Спомен-костурници во Македонија
Затворена листа

Затворена листа ја опишува варијантата на партиски листи според пропорционална застапеност каде што гласачите можат (делотворно) да гласаат само за политичките партии како целина и на тој начин немаат влијание врз редоследот кој е предодреден од партијата по кој се избираат партиските кандидати. Ако гласачите имаат барем некое влијание тогаш се нарекува отворена листа.
Во системите со затворени листи, секоја политичка партија претходно одлучила кој ќе ги добие мандатите после изборите. Па така, кандидатите кои се наоѓаат први на листата имаат поголеми шанси да добијат седиште во парламентот, додека кандидатите кои се последни на листата скоро и да немаат никакви шанси.
Црква „Св. Архангел Михаил“ - Волче

Свети Архангел Михаил — главна селска црква во поречкото село Волче, во чиј двор се наоѓаат и селските гробишта.
Црквата е сместена на крајот од селото, каде се наоѓаат и самите селски гробишта.
1 Галерија
2 Поврзано
* Волче
* Дебарско-кичевска епархија
* Бродско архијерејско намесништво
* Манастиречка парохија
Црква „Св. Богородица“ - Горни Манастирец

Света Богородица — главна селска црква во поречкото село Горни Манастирец.
Црквата се наоѓа на самиот пат кон селото. Во дворот на црквата се наоѓаат и селските гробишта.
1 Галерија
2 Поврзано
* Горни Манастирец
* Дебарско-кичевска епархија
* Бродско архијерејско намесништво
* Манастиречка парохија
Дамаскин Студит

Дамаскин Студит (на |Δαμασκηνός Στουδίτης) — грчки писател и црковен проповедник родум од Солун во XVI век.
Се школувал во Цариград кај реторот Теофан Елеавулк. Се одликувал со богата култура и имал разновидни книжевни интереси. Својата кариера ја започнал како ипоѓакон, потоа станал Рендински епископ, а на крајот од животот бил митрополит. Пишувал творби и во проза и во стихови. Автор е на повеќе дела од кои најпознато е „''Сокровиште“'', напишано на новогрчки јазик со световен карактер, а е публикувано во Венеција во 1558 година. Со тоа дело Дамаскин Студит се вклучил во литературните текови на 16 век. Поголемиот број од неговите книги се пишувани на народен грчки јазик. Творештвото на Дамаскин Студит води до основање на таканаречената дамаскинарска литература која има силно влијание во словенските култури. Зборниците составени од неговите дела биле наречени ''дамаскини,'' но подоцна тоа име се проширило и на сите зборници со слична содржина, пишувани на јазик близок до народните говори.
1 Поврзано
* Дамаскини
Божоле (вино)

Божоле — младо црвено вино произведено од сортата на грозје во францускиот регион Божоле, Бургундија.
Ова е младо вино кое се пушта за продажба само шест недели по завршувањето на жетвата на грозје, секогаш на третиот четврток од ноември. Во целиот свет тој ден претставува празник за Болжое, и често се кажува фразата „''Le Beaujolais Nouveau est arrivé''!“ (француски: „''Пристигна новото Божоле''“.
Виното се одликува со розово-виолетова боја и силен овошен вкус. Ова е младо вино, произведено за непосредна потрошувачка без стареење, бидејќи нејзиниот квалитет не е подобрен во текот на годините. Секоја година се произведуваат околу 45 милиони литри, што е речиси половина од сите произведени бургондиски вина. Повеќе од 50% од виното се извезува, а најголемите пазари се Германија и Јапонија и САД.
Белица (Караџичка)

Белица — река која извира во подножјето на планината Караџица. Поминува низ истоименото село и на крајот се влева во реката Треска.
Реката е долга 5 километри. Воедно, претставува најкратка и најполноводна река во Македонија.
1 Галерија
2 Поврзано
* Белица
* Треска
Temple of the Dog

Temple of the Dog — поранешна американска рок група кој била формирана во Сиетл во 1990 година. Групата била основана од страна на вокалистот Крис Корнел од Soundgarden, како почит кон неговиот пријател, покојниот Ендрју Вуд, пејач на групите Malfunkshun и Mother Love Bone. Во составот на групата биле Стоун Госард на ритам гитара, Џеф Амент на бас гитара (и поранешни членови на Mother Love Bone), Мајк Мекреди на водечката гитара, и Мет Камерон на тапани. Еди Ведер се појавил како гостин да обезбеди некои вокални изведби.
Групата го издала својот единствен албум, насловен Temple of the Dog во април 1991 година преку A & M Records. Сесиите за снимање се одржале во ноември и декември 1990 година во London Bridge Studios во Сиетл со продуцент Рик Парашар. Иако заработил пофалби од музичките критичари за време на неговото пуштање, албумот не бил широко познат до 1992 година, кога Ведер, Амент, Госард и Мекреди добиле популарност преку Pearl Jam.
1 Дискографија
1.1 Албуми
Година, Детали, Место, Сертификат
width:40 <sup>САД</sup>, width:40 <sup>Канада</sup>
1991, ''Temple of the Dog'', 5, 11,
1.2 Синглови
Година, Песна, Позиција, Албум
US, US Mod, CAN, NZ, UK
1991, "Hunger Strike", 4, 7, 50, 47, 51, ''Temple of the Dog''
"Say Hello 2 Heaven", 5, —, —, —, —
"Pushin Forward Back", —, —, —, —, —
"—" denotes singles that did not chart.
1.3 Музички спот
* 1991 – „Hunger Strike“
Паис Арена Ерусалим

Паис Арена (хебрејски:היכל הספורט פיס ארנה) е спортска сала која се наоѓа во Ерусалим, Израел. Има сместивост од 11.000 гледачи. Во оваа сала, своите натпревари ги одигрува Хапоел Ерусалим.
Македонски вина

Република Македонија произведува вино на некој винови насади, и производството изнесувало 108,100 тони во 2008 година. Исто така постојат и дополнителни винови насади се посветени натрпезното лозје. Црвеното вино доминира во македонското производство на вино, со околу 80 проценти.
1 Историја
Додека Македонија била дел од Југославија, таа била главен производител на вино. Во 1980-тите години, производството изнесувало околу две третини од југословенското производство на вино. По распадот на Југославија, македонското производство на вино драстично се намалило, од 1,8 милиони хектолитар во средината на 1990-тите години до 447,000 хл во 2002 година.
2 Вински региони
Македонија има три вински региони и тоа:*Поврадарие, во долината на реката Вардар, главно околу градовите Неготино и Кавадарци. Тоа е најважниот регион и во поглед на квантитетот и квалитетот на виното.
* Пчиња - Осогово, на исток на границата со Бугарија.
* Пелагонија - Полог, околу Охридско Езеро, на запад на границата со Албанија.
3 Сорти на грозје
Сортата на грозје, која е вообичаена за одгледување, вклучува голем дел од домородните сорти и сорти што се заеднички за Средна Европа и Балканот, како и некои меѓународни сорти. Црвените сорти вклучуваат Вранец (најчестата разновидност на Македонија), Кратошија, Каберне Совињон и Мерло. Станушина Црна е единствена сорта на грозје од македонско потекло, способна да произведува многу квалитетни вина, таа е многу популарна на домашниот пазар, малку позната надвор од својата родна земја. Белите сорти ја вклучуваат Смедеревка, Welschriesling (обично се нарекуваат Лашки Ризлинг), Шардоне, Совињон бланк и Жилавка.
Скијање

Скијање — вид превоз, рекреативна активност или натпреварувачки зимски спорт во кој учесниците користат скии за да се лизгаат по снегот. Повеќето видови скијање се признати од Олимпискиот комитет и од Меѓународната скијачка федерација.
1 Историја
Скијањето има историја од скоро пет милениума. Сепак современото скијање се создало во Скандинавија, но се смета дека пред 100 века се вежбала во денешна Кина, според стари цртежи.
Зборот скијање е од норвешко потекло, но се користи меѓународно. Доаѓа од стариот норвешки збор „skíð“ што значи „одвоено парче дрво“.
Раните скијачи користеле една долга штека или копје. Првиот опис на скијач со две штеки датира од 1741 година.
Сè до средината на 19 век, скијањето се користело само за превоз, а од тогаш се смета за рекреација и спорт. Армиските скијачки трки се одржувале во 18 век во Норвешка, а скијачкото војување било изучувано при крајот на 18 век. Со развојот на опремата за скијање и со појавата на ски-лифтовите, скијањето се поделило на два типа, алпско и нордиско скијање.
2 Опрема
Опремата која се користи за скијање вклучува:
* Скии, кои можат да имаат кожа или восок за полесно лизгање.
* Чизми и ски-спојки
* Штеки
* Кациги и скијачка облека
* Ракавици за скијање
3 Поврзано
*Алпско скијање
*Алпска комбинација
*Спуст
*Супервелеслалом
*Велеслалом
*Слалом
*Скијалиште
Порто (вино)

Порто — португалско ликерно темно вино, произведено во североисточна Португалија, по долината на река Дуро..
Главно ова вино е црвено, но исто така се произведува и во бела варијанта. Црвените се направени од сортите Турига Национал, Турига Франка, Тинта Рори, Тинта Барок и Тинта Као, како и белите од Малвазија, Сервисал, Рабигато.
Кога за време на ферментацијата се достигне нивото на алкохол од 6-9%, тогаш 77% неутрален алкохол се додава во сооднос од 1 дел алкохол на 4 дела вино. Алкохолот го убива квасецот и со тоа ферментацијата запира. Добиените вина имаат содржина на алкохол од 18-20% и шеќер од околу 10%.
Портовите вина се поделени во четири главни категории: ''Vintage'' (Винтиџ), ''Ruby'' (Руби), ''Tawny'' (Тавни) и ''White'' (Бело). Најстарите португалски компании кои произведуваат Порто вина се: C.N. Kopke (1638); Warre (1670); Croft (1678); Quarles Harris (1680); Taylor Fladgate (1692); Morgan Brothers (1715); Offley Forrester (1737); J.W. Burmester (1750); A.A. Ferreira (1751); Smith Woodhouse (1784). Во денешни времиња водечките производители во Португалија со компаниите: Sandeman; W. & J. Graham; Calem; Cockburn; Croft; Dow; Offley; Taylor; C.N. Kopke.